stanford-oval/wikipedia huggingface dataset:
עדעד קנרי
הערות שוליים

↑  עדעד קנרי באתר הרשימה האדומה של IUCN
↑  Limonium perezii (Stapf) F.T.Hubb., POWO plants of the World Online. Published on the Internet
↑  נעמי פינברון-דותן, אבינעם דנין, המגדיר לצמחי בר בארץ ישראל, ירושלים: כנה, 1998, עמ' 501
↑  א. פאהן, ד. הלר, מ. אבישי, מגדיר לצמחי התרבות בישראל, תל אביב: הוצאת הקיבוץ המאוחד, 1998, עמ' 327-330
↑  מיכאל זהרי תל אביב עם עובד 1989, מגדיר חדש לצמחי ישראל, מהדורה חדשה מתוקנת ומורחבת, תל אביב: עם עובד, 1989, עמ' 340-341
תפרחת של עדעד קנרי
עלה ופטוטרת ארוכה
תקריב של פרח
תאודור פלרן

| --- | --- |
אין תמונה חופשית
 לידה:  13 ביוני 1997 (בן 27) קוויבק, קנדה 
 מדינה:  קנדה 
 תקופת הפעילות:  מ-2014
 פרופיל ב-IMDb
 
תאודור פלרן (בצרפתית: Théodore Pellerin; נולד ב-13 ביוני 1997) הוא שחקן קנדי. מוכר בין היתר מתפקידיו בסדרה של שואוטיים,"איך להפוך לאלוהים" (אנ') משנת 2019 ובסדרות "פרנקלין" ו"להיות קרל לגרפלד" (אנ') משנת 2024.
ביוגרפיה

פלרן נולד בקוויבק, קנדה ב- 13 ביוני 1997, בנם של הרקדנית והכוריאוגרפית מארי צ'וינרד (אנ') והצייר דניס פלרן. סבו מצד אימו, היה העיתונאי כמיל צ'וינרד (2 בפברואר 1933 - 16 בדצמבר 2020).
קריירה

פלרן הופיע בסרטים רבים בהם:  "אנדורפין", "בוסט", "השדים", "זה רק סוף העולם", "מבחן הביפ", ו"ילד מחוק".
בשנת 2019, הוא גילם את קודי בונאר בסדרת הדרמה האמריקאית "איך להפוך לאלוהים" ברשת שואוטיים.
באוגוסט 2019 לוהק פלרן לסרט הקולנוע "יש מישהו בתוך הבית שלך" בהפקת נטפליקס הסרט הוקרן לראשונה ב-6 באוקטובר 2021.
בשנת 2023, כיכב פלרן לצדו של פליקס מריטו בסרט הדרמה הלהט"בי "סולו" (אנ') בתור סיימון, דראג קווין צעירה במונטריאול שנקלעת לרומן נלהב ובמקביל זוכה למפגש מחודש עם אמה.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2015 | Endorphine | גרגואר |  |
| 2015 | The Demons | דוד |  |
| 2016 | Boost | דב |  |
| 2016 | זה רק סוף העולם (אנ') | אנטואן |  |
| 2017 | Never Steady, Never Still | ג'יימי |  |
| 2017 | Squat | סאמו |  |
| 2018 | Family First | וינסנט |  |
| 2018 | ילד מחוק | חאבייר |  |
| 2018 | Genèse | גיום |  |
| 2018 | At First Light | שון |  |
| 2018 | Isla Blanca | אמיל |  |
| 2018 | Ville Neuve | יוליסה |  |
| 2020 | אף פעם, לעיתים רחוקות, לפעמים, תמיד (אנ') | ג'ספר |  |
| 2020 | Underground | ג'וליאן |  |
| 2020 | השנה שלי עם סלינג'ר (אנ') | ילד |  |
| 2021 | יש מישהו בתוך הבית שלך (אנ') | אוליבר לרסון |  |
| 2021 | Mayday | שדרן/דימיטרי |  |
| 2022 | Continental Drift (South) | אלברט אדלר |  |
| 2023 | בו מפחד | הבן של בו |  |
| 2023 | סולו (אנ') | סימון |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2014 | La théorie du K.O. | סבסטיאן | פרק: "Esprit de contradiction" |
| 2014 | 30 vies | סמי אזולאי | 20 פרקים |
| 2015 | 19-2 | נרקומן | פרק: "#3.5" |
| 2019 | איך להפוך לאלוהים (אנ') | קודי בונר | תפקיד ראשי; 10 פרקים |
| 2019 | The OA (אנ') | ליאם | 3 פרקים |
| 2021 | עוזרת בית | ויין | פרק: "Cashmere" |
| 2021 | Patrick Senécal présente | גבריאל פורטין | פרק: "Audition" |
| 2022 | Pour toi Flora | פרר ת'בודו | תפקיד ראשי; 6 פרקים |
| 2024 | פרנקלין | המרקיז דה לה פאייט | 7 פרקים |
| 2024 | להיות קרל לגרפלד (אנ') | ז'אק דה-באשר (אנ') | תפקיד ראשי; 6 פרקים |
הערות שוליים

↑  "La belle ascension de Théodore Pellerin". Le Journal de Montréal, March 11, 2018.
↑  Maxime Demers, "Théodore Pellerin: un début de carrière fulgurant". Le Journal de Montréal, March 9, 2019.
↑  Otterson, Joe (28 באוגוסט 2018). "Theodore Pellerin Joins Kirsten Dunst YouTube Premium Series (EXCLUSIVE)". Variety. נבדק ב-28 באוגוסט 2018. {{cite web}}:  (עזרה)
1 2  Kit, Borys (14 באוגוסט 2019). "Shawn Levy-James Wan's Horror 'There's Someone Inside Your House' Sets Cast (Exclusive)". The Hollywood Reporter. נבדק ב-15 באוגוסט 2019. {{cite web}}:  (עזרה)
1 2  "'Lost Ollie' Family Series from 'Spider-Verse' Director in the Works at Netflix". Collider. 6 באוקטובר 2020. נבדק ב-6 באוקטובר 2020. {{cite web}}:  (עזרה)
↑  Squires, John (23 באוגוסט 2021). "'Creep' Director Patrick Brice's New Movie 'There's Someone Inside Your House' Crashes Netflix in October". BloodyDisgusting. נבדק ב-23 באוגוסט 2021. {{cite web}}:  (עזרה)
↑  "Never Rarely Sometimes Always: Between Poetry and Politics". The Sherbrook Times. 12 באפריל 2020. נבדק ב-19 ביולי 2020. {{cite web}}:  (עזרה)
| --- | --- |
בקרת זהויות :  GND: 121999667X  ISNI: 0000 0004 7433 1574  LCCN: no2019175003  SUDOC: 240220064  VIAF: 19154981706167740193   WorldCat (עם VIAF): 19154981706167740193
כ' באלול

כ' באלול הוא היום העשרים בחודש השנים עשר 
בשנה העברית, למניין החודשים מתשרי, והיום העשרים בחודש השישי 
למניין החודשים מניסן. כ' באלול לעולם לא יחול, בלוח העברי הקבוע, בימים ראשון, שלישי וחמישי, ועל כן הוא משתייך לקבוצת הימים הנקראת "לא אגה".
חגים ומועדים

יום קורבן עצים של בני עדין בן יהודה
אירועים היסטוריים ביום זה

ה'תשי"ב – נחתם הסכם השילומים בין ממשלת ישראל לגרמניה
נולדו

ה'תקצ"ז – אברהם אבל אדולף ארליך, רב בלטביה ובפרוסיה (נפטר בה'תרע"ג)
ה'תרנ"ד – הרב שלמה חיים קסלמן, משפיע חב"די מרכזי בישראל (נפטר בה'תשל"א)
ה'תשט"ו – נתן נתנזון, שחקן ישראלי
ה'תש"ל – מוש בן ארי, זמר ישראלי
ה'תשל"ז – דנה ורון, עיתונאית ופובליציסטית
ה'תשס"ו – אלין גולן, שחקנית וזמרת ישראלית
נפטרו

ה'תש"ב – הרב אברהם ויינברג (ראשית בכורים), תלמיד האבני נזר, מרבני גטו ורשה
ה'תשט"ו – רבי אברהם שטרנהרץ (נולד ה'תרכ"ב)
ה'תשכ"ט – רבי יוסף שלמה כהנמן, מייסד ישיבת פוניבז' (נולד ה'תרמ"ו)
ה'תש"ל – רבי אליהו לאפיאן, משגיח ישיבת כנסת חזקיהו בכפר חסידים (נולד ה'תרל"ו)
ה'תשנ"ו – הרב משה אריה פריינד,  גאב"ד העדה החרדית.
ה'תשס"א – דודו דותן, בדרן ושחקן, יו"ר אמ"י (נולד בה'תש"ח)
ה'תשס"ו – רבי אברהם אלטר פולק, האדמו"ר מבערגסאז-פתח תקווה, ובנו החורג של האדמו"ר רבי אהרן רוקח מבעלז (נולד ה'תרצ"ה)
י"ט באלול – כ"א באלול
אלול
טרמיטים

.
| טרמיטים |
| --- | --- |

מיון מדעי
ממלכה:: בעלי חיים
מערכה:: פרוקי-רגליים
מחלקה:: חרקים
סדרה:: תיקנאים
תת־סדרה:: טרמיטים
שם מדעי
 Isoptera ‏Brullé, 1832
מושבת טרמיטים
טרמיטים (שם מדעי: Isoptera) היא תת-סדרה מסדרת התיקנאים שבמחלקת החרקים. הטרמיטים הם יצורים אאוסוציאלים, והם בין בעלי החיים המעטים המסוגלים לעכל עצה. יכולת ייחודית זו של מחזור עץ לייצור קרקע חדשה זיכתה אותם בכינוי "מהנדסי מערכת אקולוגית".
הקשר לתיקנאים

ניתן להתבלבל בקלות בין טרמיטים לנמלים, ויש אפילו המכנים את הטרמיטים "נמלים לבנות". קווי הדמיון אינם רק מורפולוגים (מראה הפרטים ולעיתים צורת הקינים), אלא דומים גם במבנה החברתי, והם למעשה החרקים היחידים שכל מיניהם הם אאוסוציאלים.
למרות הדמיון, ההבדלים האקולוגיים בין טרמיטים לנמלים משמעותיים ומהותיים ואין ביניהם קרבה טקסונומית, כמו בין הנמלים לדבורים, למעשה הטרמיטים הם קרובי משפחה של התיקנים. עוד בשנת 1934 הבחינו אנטומולוגים בקרבה שיש בין טרמיטים לתיקנים אוכלי עץ (סוג Cryptocercus) אך רק בשנת 2007 בוצעה מחקר אשר הוכיח זאת באמצעות השוואת DNA. נראה כי הטרמיטים החלו להקים מושבות לפני 150 מיליון שנה כ-50 מיליון שנה לפני הסדרת הדבוראים אליהם שייכות הנמליים.
מאפיינים

הטרמיטים הם חרקים קטנים, וחיוורים. לדרגות (או לקאסטות) השונות יש מאפיינים שונים. הבוגרים המגיחים למעוף הכלולות הם בעלי קוטיקולה כהה וכנפיים אחידות בגודלן, החיילים השומרים על הקן הם בעלי ראש קשיח עם לסתות, והפועלים עם קוטיקולה רכה וחיוורת כי מבלים ימיהם בהיחבא (בתוך תעלות הבוץ או המושבה). הטרמיטים חיים במושבות המונות אלפי פרטים בתוך האדמה או בתוך עצים. במיני קרקע מסוימים המושבות מונות עד 10 מיליון פרטים.
מאפיינים > מושבות הטרמיטים

בדומה לדבורים ונמליים, לכל פרט במושבת טרמיטים יש תפקיד: הפועלים מתחזקים את המושבה ודואגים לאיסוף מזון, והחיילים, שהם גדולים מהפועלים וצבע ראשם חום, מגינים על המושבה.
ניתן למצוא באוסטרליה ובמדינות נוספות קיני טרמיטים המתנשאים לגובה של כמה מטרים, ומהווים סימן היכר מובהק לנוכחותם. קינים אלו עשויים מחומר קשה ועמיד שנוצר מערבוב של חול עם הפרשות הטרמיטים המכילות סוכרים רבים ופועלות כדבק חזק ביותר. חוזק החומר מאפשר לטרמיטים לבנות לגובה מרשים ומקשה על טורפים את הפריצה אל הקן. קיני טרמיטים יכולים להישמר במשך מאות שנים. במקרה קיצוני אחד נתגלה באזור לובומבאשי בדרום הרפובליקה הדמוקרטית של קונגו קן בן 2,200 שנים שנבנה על ידי המין Macrotermes falciger.
ישנם חילוקי דעות לגבי המיון הטקסונומי של סדרת הטרמיטים, ויש הסבורים שהיא צריכה להיחשב תת-סדרה של סדרת התיקנאים.
הטרמיטים לכאורה אינם מהווים מפגע בריאותי, אולם נחשבים מזיק תברואי שכן הם מזיקים לרכוש האדם.
רבייה

המלך והמלכה הם הפרטים היחידים במושבה שיכולים להתרבות, ובניגוד לדבורים ולנמליים שמזדווגים פעם אחת, הזכר נשאר לצד הנקבה ומפרה אותה כל כמה ימים לצורך המשך הטלת הביצים.
מזון

הטרמיטים ניזונים מכרסום עץ, ומסוגלים לעכל תאית במהירות וביעילות באמצעות חיידקים סימביוטיים.
טרמיטים כמזון לבני אדם

בתרבויות שונות נהוג לאכול טרמיטים. הטרמיטים הם חרקים מזינים משום שגופם מכיל אחוז גבוה של שומן וחלבון. טעמם לאחר בישול מזכיר טעם אגוזים, והם נחשבים טעימים. טרמיטים מכונפים הם מרכיב חשוב בתזונה של בני-אדם רבים באפריקה.
טרמיטים בישראל

בישראל נפוצים שבעה מיני טרמיטים, בעיקר לאורך שפלת החוף, דרום הארץ ומדבר יהודה. במאה ה-21 נצפה גידול משמעותי בשכיחות הטרמיטים בישראל. הסיבה לכך היא ככל הנראה ריבוי הגינות המושקות ושפע המזון (תאית) היוצרים תנאים אופטימליים להתבססות מושבות טרמיטים. בעונות המעבר ניתן לראות טרמיטים מכונפים, הנצפים בעיקר באזורים שבהם ישנן מושבות טרמיטים בנות למעלה מחמש שנים. הטרמיטים המכונפים מצמיחים כנפיים למשך 72 שעות ומתרחקים במעוף הכלולות למרחק מטרים בודדים ממושבת האם בחיפושם אחר בן או בת זוג להזדווגות והקמת מושבה חדשה. צבעם כהה ובמבט ראשון הם נראים כמו נמלים מעופפות. בישראל מקנן בעיקר לאורך מישור החוף המין טרמיט סיני (Kalotermes Sinaicus). טרמיט סיני מוגדר בספרות המקצועית כטרמיט מקבוצת טרמיטי העץ (Dry Wood). צבעם של טרמיטים מכונפים ממין זה הוא בהיר ולא כהה כמו זה של טרמיטי הקרקע המכונפים, והם מופיעים בעונת הסתיו. טרמיט סיני מקנן לאורך מישור החוף והערבה ונצפה גם בגליל המערבי בעץ הסקה נגוע.
בספטמבר 2020 הודיע משרד החקלאות כי התגלה בישראל, באזור מזרח פתח תקווה, המין טרמיט פורמוסי (Coptotermes formosanus), המוגדר כמין המזיק במיוחד לאדם ולסביבה והוכרז כמין פולש בישראל. מקור מין פולש זה הוא בדרום-מזרח אסיה והוא נחשב בעולם כטרמיט-על, בעל יכולות אכילה וריבוי מהגבוהות ביותר מבין מיני הטרמיטים הידועים לאדם. קצב ריבויו מהיר מאוד, כך, שבשיאה, המלכה יכולה להטיל כ-3,000 ביצים ביום, מושבה יחידה של הטרמיט יכולה להכיל מעל ל-10 מיליון פרטים ולחלוש על שטח של כ-3.5 דונם.
ביוני 2021, בזכות היענות הציבור לקריאת המשרד להגנת הסביבה לדווח על מקרי טרמיטים נוספים, זוהו אזורים חדשים נגועים ביישובים הסמוכים לפתח תקווה, גבעת השלושה, נחלים ונופך.
ילדים במוזמביק אוספים טרמיטים למאכל
טרמיטים מכונפים, מראשית העונה הגשומה
תחנת ניטור לטרמיט פורמוסני בפתח תקווה
משפחות בתת-סדרה

כיום כוללת תת-סדרת הטרמיטים 2929 מינים בחלוקה למשפחות הבאות:
Archotermopsidae (3 סוגים, 11 מינים)
Stolotermitidae (2 סוגים, 10 מינים)
Hodotermitidae (3 סוגים, 19 מינים)
Mastotermitidae (1 סוג, M. darwiniensis)
Kalotermitidae (21 סוגים, 449 מינים)
Rhinotermitidae (12 סוגים, 316 מינים)
Stylotermitidae (1 סוג, 43 מינים)
Serritermitidae (2 סוגים, 3 מינים)
טרמיטיים (Termitidae;‏ 8 תת-משפחות, 247 סוגים, 2,026 מינים)
הערות שוליים

↑  Amit Kumar, C. M. Kalleshwaraswamy, Radhika Sharma, Parvati Sharma, Asha Poonia, Biodegradation of Plastic Using Termites and their Gut Microbiota: A Mini Review, IOP Conference Series: Earth and Environmental Science 1057, 2022-08-01, עמ' 012016 doi: 10.1088/1755-1315/1057/1/012016
↑  Death of an order
↑  Hemimetabolous genomes reveal molecular basis of termite eusociality
↑  Matt Walker. "2000 year old termite mound found". BBC. July 31, 2015
↑  ראו תוספת ראשונה בחוק הסדרת העיסוק בהדברה תברואית https://www.nevo.co.il/law_html/law01/501_337.htm#med8
1 2  טרמיט העל-הפורמוסי התגלה לראשונה מחוץ לפתח תקווה, באתר ynet, 29 ביוני 2021
| --- | --- |
בקרת זהויות :  NLI: 987007529783705171  BnF: cb12344698z (data)  GND: 4059505-5  LCCN: sh85134031  NDL: 00571228  NKC: ph323352
ברחל בתך הקטנה

יעקב מבקש מלבן את בתו, רחל. צ'ארלס פוסטר, 1897
בְּרָחֵל בִּתְּךָ הַקְּטַנָּה הוא ביטוי עברי ממקור תנ"כי, המורה על אמירת דבר בצורה מפורשת, מפורטת, וללא נתינת מקום לספק.
מקור הביטוי

הביטוי שאול מדברי יעקב ללבן הארמי:
"וַיֶּאֱהַב יַעֲקֹב אֶת רָחֵל וַיֹּאמֶר אֶעֱבָדְךָ שֶׁבַע שָׁנִים בְּרָחֵל בִּתְּךָ הַקְּטַנָּה."
השם "רחל" מספיק לכאורה לצורך הזיהוי, אך הפירוט "בתך", יחד עם "הקטנה", אינו מותיר כל מקום לספק או לאי־הבנה. לכן נעשה הצירוף המשולש שם דבר להתייחסות מפורשת ומפורטת, פירוט מדוקדק שאינו מותיר מקום לספק.
רש"י מפרש את דבריו של יעקב ללבן, "ברחל בתך הקטנה", כך:
"כל הסימנים הללו למה? לפי שיודע בו שהוא רמאי, אמר לו: "אעבדך ברחל". ושמא תאמר: רחל אחרת מן השוק? תלמוד לומר: "בתך". ושמא תאמר: אחליף ללאה שמה ואקרא שמה רחל? תלמוד לומר: "הקטנה". ואף על פי כן לא הועיל לו, שהרי רימהו."
מקורו של רש"י במדרש בראשית רבה, נאמר בפרשה ע' פסוק י"ז:
"ויאמר אעבדך ברחל בתך, ברחל ולא בלאה בתך, שלא תביא אחרת מן השוק ושמה רחל. קטנה, שלא תחליף שמותן זו בזו, אפילו את נותן את הרשע בחמור של חרשים, אין את מועיל ממנו כלום."
שימושים בעברית המודרנית

עורך הדין אלישי בן יצחק מסביר שהביטוי מהווה בעצם את העיקרון של חוזים: "מטבע הלשון 'ברחל בתך הקטנה' המופיע בפרשת השבוע 'ויצא', מושאל אל עולם החוזים, ומשמעותו שחוזים ועסקאות ראוי לסכם בדברים ברורים ומפורשים".
השופטת דפנה ברק-ארז הקדישה פרק שלם בספרה: לקרוא משפטים בתנ"ך לנושא: "איך כותבים חוזה ואיך מפרשים אותו ? 'ברחל בתך הקטנה' "
"השר ללא תיק, אבנר שאקי, ביקש ב-1989 הבהרה משר החוץ משה ארנס, בנוסח "'ברחל בתך הקטנה' אם מתקיימים או לא מתקיימים מגעים עם אש"ף".
הערות שוליים

↑  אלישי בן יצחק, ‏עו"ד על הפרשה • פרשת ויצא: "ברחל בתך הקטנה" הלכת אפרופים ופרשנות חוזים, באתר "סרוגים", 5 בדצמבר 2019
↑  דפנה ברק-ארז, "איך כותבים חוזה ואיך מפרשים אותו? 'ברחל בתך הקטנה' ", בספרה: לקרוא משפטים בתנ"ך: על צדק תנ"כי ומשפט ישראלי, משכל (ידיעות אחרונות), 2019, עמ' 222
↑  מנחם רהט, מגעים. כן או לא?, מעריב, 8 במאי 1989
שרכנים

.
| שרכנים |
| --- | --- |

מיון מדעי
ממלכה:: צמחים
קבוצה:: שרכנים
שם מדעי
 Moniliformopses
שׁרכנים (Moniliformopses או pteridophytes) היא קבוצה של צמחים וסקולריים חסרי קשקשים וחסרי זרע, צמחים פרימיטיביים המתרבים ללא הפצת זרעים אלא באמצעות נבגים זעירים.
תכונות

שרכים הם הצמחים הגדולים ביותר מבין חסרי הזרע והגבוהים שבשרכים (מבני משפחת Cyatheaceae) מגיעים עד גובה של 20 מ'.
מחזור חייהם של השרכים מורכב משני דורות עצמאיים:
הדור הדיפלואידי, שנקרא גם הדור הגדול, הוא ספורופיט (אַל-מיני) החי למשך זמן רב ומייצר נבגים;
הדור ההפלואידי, שנקרא גם הדור הקטן, הוא גמטופיט (מיני) החי למשך זמן מועט ומייצר את תאי הרבייה. תא הרבייה הזכרי מצויד בשוטונים וזקוק למים כדי להגיע אל תא הרבייה הנקבי ולהפרותו.
היסטוריה

מאובנים של שרכנים נמצאו החל מן הדבון.
צמחים מקבוצת השרכים נמצאו מעידן הקרבון ואילך וכן במזוזואיקון, אבל לא לפני כן.
ב- 2023 גילה צוות מדענים באי גרנדה טרה השוכן ממזרח לאוסטרליה, שרך המכונה Tmesipteris oblanceolata שיש לו את הגנום הגדול ביותר הידוע בעולם. על פי ממצאי החוקרים, בתאי השרך הזה יש חומר גנטי בכמות גדולה פי 50 מהכמות שנמצאת בתאי אנוש.
מיון

קבוצת שרכנים (Moniliformopses)
מערכה שרכאים (Polypodiopsida)
מערכה מארטידים (Marattiopsida)
מערכה שבטבטים (Equisetophyta)
מחלקת בעלי פרקים (Sphenopsida)
מערכה חשוכי עלים (Psilotophyta)
מחלקת פסילופיטאים (Psilotopsida).
שרכים בישראל

השרך וייכסליה מרושתת (Weichselia reticulata) הוא השרך המאובן השכיח ביותר המצוי בארץ ישראל.
השרך מרסיליה זוחלת (Marsilea minuta) נעלם מארץ ישראל לאחר ייבוש החולה.
בינואר 2023 דווחה "הבריכה האדומה" בנחל אל על שברמת הגולן, שנוצרה מהתפשטות הצמח הפולש האזולה השרכית שמוצאו מיבשת אמריקה, הגיע לישראל ואף פלש לטבע. הדאגה, שלא יעבור באמצעות המבקרים במקום למקומות נוספים ואף לכנרת.
הערות שוליים

↑   חוקרים גילו שהגנום הגדול ביותר בעולם שייך לשרך קטן באי באוקיינוס השקט, באתר הארץ, 4 ביוני 2024
↑  גלעד כרמלי, ברשויות מבקשים לא להגיע ל"בריכה האדומה" בגולן: "חשש מפגיעה בטבע", באתר ynet, 11 בינואר 2023
| --- | --- |
בקרת זהויות :  NLI: 987007529000705171  BnF: cb119383812 (data)  GND: 4016482-2  LCCN: sh85047836  NDL: 00570885  NKC: ph114870 
ערך זה הוא קצרמרבנושא בוטניקה. אתם מוזמנים לתרום לוויקיפדיה ו.
צד ג' צד ד'

צד ג' צד ד' הוא אלבום הסולו התשיעי של המוזיקאי והזמר הישראלי מתי כספי, שיצא ב-1987.
הפקה

אלבום זה הוא חלק מסדרת אלבומים שהחל באלבום "צד א' צד ב'" שיצא ב-1978. כמו קודמו בסדרה, גם אלבום זה מסכם פרק ממושך במהלכו הלחין כספי עשרות שירים למבצעים מגוונים, ורוב השירים באלבום זכו להצלחה רבה בגרסתם המקורית. באלבום זה כיוון כספי לעבד ולבצע מחדש שירים שזוהו עד עכשיו עם המבצעים ולאו דווקא עם מלחינם.
השיר הוותיק באלבום הוא "חלומות שמורים" שהלחין כספי להצגה "לילי גם" בשנת 1973 ובוצע על ידי יזהר כהן. שיר נוסף בעל וותק הוא "ימי בנימינה", שנכתב באמצע שנות השבעים לאלבומה של חוה אלברשטיין "כמו צמח בר". בנוסף באלבום שני שירים מתוך אלבומה של גלי עטרי "ממריאה ברוח": "עוד יום" ו"הייתי אומרת". השירים הבולטים ביותר מתוך האלבום, ואולי מהשירים המצליחים ביותר שכתב כספי, הם "לקחת את ידי בידך" ו"מישהו", שהופיע בפסטיבל הזמר והפזמון 1978. שניהם זכו לפרסום רב בגרסתם המקורית באלבום הבכורה של יהודית רביץ. שירים אלה הפכו לשירים מבוקשים בהופעותיו של כספי, והוא אף ביצע אותם מספר פעמים בהופעות משותפות עם יהודית רביץ בשנים האחרונות.
השיר הפותח, "לא טוב היות האדם לבדו", בוצע במקור על ידי דני ליטני ויהודית רביץ. יהודית רביץ אף הקליטה אותו לאחד מאלבומיה בביצוע שלה בלבד.
השיר בוצע באחת ההופעות בהן השתתף כספי: במסגרת תוכנית על הקיבוץ ששודרה בערוץ הראשון, הוצב פסנתר כנף לבן בתוך הרפת של קיבוץ משמרות ומתי ניגן את השיר לפרות.
השיר "קולות השדה" בוצע במקור על ידי להקת פיקוד מרכז, השיר "כמעט טוב" בוצע במקור על ידי נורית גלרון, ואילו השיר "אשה" בוצע בעבר על ידי חני ליבנה באלבום שלם שהפיק ועיבד עבורה מתי כספי.
על עטיפת האלבום מצולם כספי יושב לפני בד ורוד ענק ממדים הנראה פשוט למראה אך בגב האלבום מוצגת הערכות המנופים המסובכת שנדרשה להקמתו.
צוות הנגנים באלבום הוא הצוות הקבוע, פחות או יותר, שעבד עם כספי באותה תקופה: חיים רומנו בגיטרות חשמליות, קובי כהן בגיטרה בס, דריו מלכי בסינתיסייזר וז'אן פול זימבריס בתופים. בנוסף השתתפו לואיס קרלוס דה-פאולה בכלי הקשה, וכן נגני כלי מיתר וכלי נשיפה. האלבום הוקלט באולפני טריטון בנובמבר 1987.
שני האלבומים הקודמים בסדרה זו הם:
"צד א' צד ב'" – אלבום שיצא בשנת 1978, וגם הוא כולל גרסאות של כספי לשירים שהלחין למבצעים אחרים
"צד נוסף" – אלבומו הרביעי של כספי שיצא בשנת 1980 והוקדש לשירי ילדים
רשימת השירים

המוזיקה לשירים הולחנה על ידי מתי כספי.
| מס' | שם | מילים | מבצע מקורי | משך |
| --- | --- | --- | --- | --- |
| 1. | לא טוב היות האדם לבדו  | נתן זך | דני ליטני ויהודית רביץ | 5:35 |
| 2. | ימי בנימינה  | אהוד מנור | חוה אלברשטיין | 4:16 |
| 3. | קולות השדה  | אהוד מנור | להקת פיקוד מרכז | 2:54 |
| 4. | כמעט טוב  | נתן זך | נורית גלרון | 4:02 |
| 5. | מישהו  | אהוד מנור | יהודית רביץ | 3:33 |
| 6. | חלומות שמורים  | אהוד מנור | יזהר כהן | 3:32 |
| 7. | לקחת את ידי בידך  | יענקל'ה רוטבליט | יהודית רביץ | 3:14 |
| 8. | אשה  | עידית חכמוביץ | חני ליבנה | 5:12 |
| 9. | הייתי אומרת  | עידית חכמוביץ' | גלי עטרי | 3:55 |
| 10. | עוד יום  | רחל שפירא | גלי עטרי | 3:57 |
| משך כולל: | משך כולל: | משך כולל: | משך כולל: | 40:10 |
קרדיטים

מתי כספי – עיבודים, לחנים, שירה, גיטרה בס, תופים, כלי הקשה, קלידים
דוד אלהרר – הפקה, ניהול
חיים רומנו – גיטרות (חשמלית, אקוסטית)
קובי כהן – גיטרה בס
דריו מלכי – סינתיסייזר
גורי אגמון, מורטון קם – סקסופון, קלרינט
ז'אן פול זימבריס – תופים
לואיס קרלוס דה-פאולה – כלי הקשה
אלחנן ברגמן ויעקב מנוה – צ'לו
לירון רינות, שי סביר – טרומבון
דני מוסקו, אברהם פלדר – חצוצרה
אברהם לבנטל, מאירה הרשקו – ויולה
יצחק מרקובצקי, אליקים זלצמן, קלמן לוין, רובורט מוזס – כינור ראשון
אדריאנה אהרונוביץ, אליזבת קרופניק, אמה קיכלמן, מרינה דורמן – כינור שני
יעקב מורנו – הקלטות
שחר צרפתי – טכנאי הקלטות
האלבום הוקלט באולפני טריטון בנובמבר 1987
מיכה קירשנר – צילום תמונת עטיפה
פיליפ בולקיה – עיצוב עטיפה
ילדותי השנייה

ילדותי השנייה הוא האלבום השמיני של המוזיקאי והזמר הישראלי מתי כספי, שיצא בשנת 1985.
על אף הכישלון שנחל האלבום בקרב קהל המאזינים והמבקרים, הניב האלבום שני להיטים: "ילדותי השנייה" ו"שיר עם נקי" שזכה לקליפ מקורי ששודר בתוכנית הטלוויזיה "סיבה למסיבה", ובו צולם כספי כשהוא שר את השיר במקלחת. את התמונות על גבי עטיפת האלבום צילמה מיכל היימן.
ביצירת האלבום השתתפו מוזיקאים רבים, ביניהם: חיים רומנו, ז'אן פול זימבריס, אלון הלל, רמי לוין, חיים קחטן, קובי כהן, אבי מזרחי וגלעד אפלבאום.
בשנת 1995 יצאה מהדורת התקליטור לאלבום ב"סדרת התפוז", של חברת אן אם סי. גרסה זו כללה שיר בונוס שהוקלט יחד עם שאר שירי האלבום, אך הושמט בעריכה הסופית.
השירים באלבום

המוזיקה לשירים הולחנה על ידי מתי כספי.
| ילדותי השנייה> מס' | ילדותי השנייה> שם | ילדותי השנייה> מילים | ילדותי השנייה> משך | ילדותי השנייה>  | ילדותי השנייה>  | ילדותי השנייה>  | ילדותי השנייה>  | ילדותי השנייה>  | ילדותי השנייה>  |
| --- | --- | --- | --- | --- | --- | --- | --- | --- | --- |
| 1. | שיר עם נקי  | אהוד מנור | 2:54 |  |  |  |  |  |  |
| 2. | מי ישיר  | יעקב גלעד | 3:47 |  |  |  |  |  |  |
| 3. | ישנתי  | זאב אולמן | 2:43 |  |  |  |  |  |  |
| 4. | בית לדוגמה  | אהוד מנור | 4:21 |  |  |  |  |  |  |
| 5. | כי מחר נמות  | אהוד מנור | 3:56 |  |  |  |  |  |  |
| 6. | חוט קרוע  | בועז אפלבאום | 4:04 |  |  |  |  |  |  |
| 7. | ילדותי השנייה  | אהוד מנור | 4:11 |  |  |  |  |  |  |
| 8. | נערתי  | נתן זך | 4:45 |  |  |  |  |  |  |
| 9. | מי מקשיב למילים  | אהוד מנור | 3:55 |  |  |  |  |  |  |
| 10. | ללמוד  | קובי לוריא | 4:08 |  |  |  |  |  |  |
| 11. | עוד שיר קטן  | דודו אלהרר | 4:37 |  |  |  |  |  |  |
| משך כולל: | משך כולל: | משך כולל: | 43:21 |  |  |  |  |  |  |
| בונוס מהדורת תקליטור 1995> מס' | בונוס מהדורת תקליטור 1995> שם | בונוס מהדורת תקליטור 1995> מילים | בונוס מהדורת תקליטור 1995> משך | בונוס מהדורת תקליטור 1995>  | בונוס מהדורת תקליטור 1995>  | בונוס מהדורת תקליטור 1995>  | בונוס מהדורת תקליטור 1995>  | בונוס מהדורת תקליטור 1995>  | בונוס מהדורת תקליטור 1995>  |
| --- | --- | --- | --- | --- | --- | --- | --- | --- | --- |
| 12. | קנאה  | דני רובס | 6:55 |  |  |  |  |  |  |
| משך כולל: | משך כולל: | משך כולל: | 50:16 |  |  |  |  |  |  |
בתקליט ויניל המקורי: צד א': שירים 1–6, צד ב': שירים 7–11
| מתי כספי |
| --- | --- | --- |
| אלבומי אולפן | מתי כספי (1974) • מתי כספי (הפעמון) (1976) • צד א' צד ב' (1980) • צד נוסף (1980) • סוף היום (1981) • מתי כספי שר סשה ארגוב (1982) • מתתיהו ואלכסנדר (1984) • ילדותי השנייה (1985) • צד ג' צד ד' (1987) • אחד לאחד (1988) • שירים במיץ עגבניות (1989) • בובה מתי (1992) • מתי (1993) • עולם אחר (1998) • דואטים (2000) • את האישה שלי (2005) • נפש תאומה (2010) • כמו בריקוד (2017) |  |
| אלבומי אוסף | כולם שרים את מתי כספי (1975) • בפעם הראשונה (1992) • מתי כספי ואהוד מנור: השירים הגדולים (1994) • חלומות שמורים (1995) • האוסף (1999) • בלדות (2003) • משירי מתי כספי (2003) • המיטב (2004) |  |
| שיתופי פעולה | לא אכפת להם (1970) • ארץ טרופית יפה (1977) • מאחורי הצלילים (1973) • קווים (1981) • שיר אהבה רחוק (1983) • מאחורי הצלילים 1984 (1984) • מאחורי הצלילים 2002 (2002) |  |
| תוכניות והופעות | שירי הבלקן (1980) • עמק הנהר האדום (1981) • ארץ טרופית משגעת (1987) • הופעה חיה בערד (1997) • מה זאת אהבה (2012) |  |
מסלול פצאל

| --- | --- |

מתווה מסלול המרוצים בפצאל לפני השיפוץ תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
 מידע כללי
 סוג:  מסלול מרוצים 
 מיקום:  פצאל 
 מדינה:  ישראל 
 הקמה ובנייה
 תקופת הבנייה:  מאי 2016 – ספטמבר 2017 (כשנה) 
 תאריך פתיחה רשמי:  ספטמבר 2017 
 
 קואורדינטות:  32°03′12″N 35°27′08″E﻿ / ﻿32.053221568752°N 35.45209841861°E﻿ / 32.053221568752; 35.45209841861
 www.pezael-circuit.com
  (למפת דרום השומרון מוגדלת) מסלול פצאל(למפת דרום השומרון רגילה) מסלול פצאל(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום מסלול פצאל(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום מסלול פצאל
 
מסלול פצאל (באנגלית: Peza'el Circuit) הוא מסלול למרוצי מכוניות מאספלט שנמצא על יד מושב פצאל, בקעת הירדן.
תכנון, בנייה ושימוש

תחילת בניית המסלול החלה במאי 2016, עקב שיתוף פעולה של מיקי יוחאי, יזם מתחום הספורט המוטורי מחברת קרוס קאונטרי, יחד עם ראש המועצה האזורית בקעת הירדן, דוד אלחייני, והרשות לנהיגה ספורטיבית.
המסלול יועד בראשונה להיות מסלול מרוצי ראלי-קרוס (אנ'), המאושרים על פי התקן של הפדרציה הבינלאומית לרכב.
בספטמבר 2017 המסלול נחנך לשימוש תחרותי.
המסלול הסטנדרטי הוא המסלול ה"סגור", בעל אורך של 1340 מטרים, 11 פניות (4 ימינה ו-5 שמאלה), כאשר ישנם שיפועים של בין 2 מעלות בעלייה ו-4 בירידה.
בשנת 2020 התקיימו במסלול צילומי הסרט "פול ספיד" בביומו של קובי מחט.
ביוני 2022 הוכפלה אורכו של המסלול מ-1.2 ק"מ צנועים ל-2.4 ק"מ, כולל ישורת ארוכה יחסית של כ-600 מטר והגדלת מספר הפניות מ-9 ל-17 - כל אחת. התאמות נוספות שנערכו מאפשרות לבחור בין שישה תוואי מסלול שונים. בנוסף הוסטו נקודות הזינוק והסיום, ויש גדר הפרדה ייעודית המאפשרת לצוותים טכניים להעביר באמצעות לוחות ייעודיים מידע חשוב לנהגים בזמן המירוץ. המסלול עומד בתקן בינלאומי של FIM ו-FIA.